РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/238-16

20. октобар 2016. године

Б е о г р а д

З А П И С Н И К

ПЕТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 20. ОКТОБРА 2016. ГОДИНЕ

 Седница је почела у 9,31 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Весна Николић–Вукајловић, Бајро Гегић, Крсто Јањушевић, Јелена Жарић-Ковачевић, Зоран Красић, Весна Марковић, Љупка Михајловска, заменик члана Саше Радуловића, Балинт Пастор, Петар Петровић, Мирољуб Станковић, Звонимир Стевић, Бојан Торбица, Србислав Филиповић и Гордана Чомић.

 Седници нису присуствовали чланови Одбора: Александра Мајкић и Дејан Шулкић, као ни њихови заменици.

 Седници су присуствовали: Мирјана Поповић, помоћник министра просвете, науке и технолошког развоја и Љиљана Ненадовић, начелник одељења за нормативне послове у Министарству просвете, науке и технолошког развоја.

 На предлог председника Одбора, једногласно (са 14 гласова за) је усвојен предложен дневни ред

Д н е в н и р е д

1. Разматрање амандмана на Предлог закона о изменама и допунама Закона о високом образовању, који је поднела Влада.

 Тачка дневног реда. Разматрање амандмана на Предлог закона о изменама и допунама Закона о високом образовању, који је поднела Влада.

 У дискусији по овој тачки дневног реда учествовали су чланови Одбора: Гордана Чомић, Зоран Красић, Љупка Михајловска и Петар Петровић.

 Председник Одбора, Ђорђе Комленски, образложио је члановима Одбора разлоге за одбацивање као непотпуне три амандмана.

Одбор је у складу са чланом 164. Пословника Народне скупштине размотрио амандмане на Предлог закона о измeнама и допунама Закона о високом образовању и сматра да су у складу са Уставом и правним системом Републике Србије амандмани:

- на члан 1. који је поднела народни посланик Гордана Чомић;

- на члан 1. који су заједно поднели народни посланици Ненад Чанак, Мариника Тепић, Олена Папуга и Нада Лазић;

- на члан 1. који је поднео народни посланик Александар Мартиновић;

- на члан 1. који је поднео народни посланик Зоран Живковић;

- на члан 1. који је поднеo народни посланик Јахја Фехратовић;

- на члан 1. који су заједно поднели народни посланици Иван Бауер, Милорад Мијатовић, Владимир Маринковић и Предраг Јеленковић;

- на члан 1. који је поднео народни посланик Миладин Шеварлић;

- на члан 1. који је поднела народни посланик Јасмина Николић;

- на члан 1. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић и Здравко Станковић;

- на члан 1. који су заједно поднели народни посланици Балша Божовић и Горан Ћирић;

- на члан 1. који је поднео народни посланик Милан Лапчевић;

- на члан 1. који су заједно поднели народни посланици Жарко Обрадовић, Милетић Михајловић, Ђорђе Милићевић, Снежана Богосављевић Бошковић, Стефана Миладиновић, Љубинко Ракоњац и Даница Буквић;

- на члан 1. који је поднео народни посланик Марко С. Миленковић;

- на члан 1. који је поднео народни посланик Ратко М. Јанков;

- на члан 2. који је поднела народни посланик Марија Јањушевић;

- на члан 3. који је поднео народни посланик Драган Весовић;

- на члан 3. који је поднео народни посланик Срето Перић;

- на члан 4. који је поднео народни посланик Зоран Живковић;

- на члан 4. који је поднео народни посланик Никола Савић.

 Одбор је одлуку донео већином гласова (са 13 гласова за, једним уздржаним и један није гласао).

На основу члана 163. став 2. Пословника Народне скупштине Одбор је одбацио као непотпуне следеће амандмане:

- којим се после члана 1. додаје нови члан 1а, који је поднела народни посланик Љупка Михајловска;

- којим се после члана 4. додаје нови члан 4а, који је поднео народни посланик Саша Радуловић;

- којим се после члана 4. додају нови чланови 4а, 4б и 4в, који је поднео народни посланик Душан Павловић.

Одбор је одлуку донео већином гласова (са десет гласова за, троје против, једним узржаним и један није гласао).

 За известиоца Одбора на седници Народне скупштине одређен је председник Одбора.

 Пре закључивања седнице, Председник Одбора, обавестио је чланове Одбора да ће истог дана бити одржана шеста седница Одбора са почетком у 15,00 часова, на којој ће Одбор разматрати Предлоге закона у начелу који су на дневном реду Треће седнице Другог редовног заседања Народне скупштине у 2016. години.

 Члан Одбора, Зоран Красић, дао је предлог да се једна тачка скине са дневног реда најављене седнице Одбора.

Седница је завршена у 9,53 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски